**Epica** je holandská hudobná skupina hrajúca symfonický metal. Vo svojej tvorbe sa opiera najmä o speváčku, mezzosopranistku Simone Simons dopĺňanú death metalovými vokálmi (v symfonickom a gotickom metale relatívne často využívanými). Dôraz kladie aj na operné prvky a vyznačuje sa občasným používaním latinčiny vo svojich textoch. Skupina bola založená Markom Jansenom po jeho odchode z After Forever a jej meno pochádza z rovnomenného názvu albumu skupiny Kamelot.

História skupiny
----------------

Po svojom odchode z After Forever (kvôli „rozdielnym názorom na ďalšiu tvorbu skupiny") koncom roku 2002 sa gitarista Mark Jansen rozhodol začať nový hudobný projekt. Jeho snaha vyústila do založenia skupiny pomenovanej *„Sahara Dust"*.

Pôvodne sa počítalo s Helenou Michaelsen zo skupiny Trail of Tears ako s hlavnou speváčkou, no tá na čele skupiny vydržala len krátko. Čoskoro ju nahradila Simone Simons, v tom čase priateľka Marka Jansena. V tomto období skupinu tvorili gitarista Ad Sluijter, bubeník Jeroen Simons, basgitarista Yves Huts a Coen Janssen, ktorý mal na starosti klávesy. Meno skupiny bolo zmenené na dnešnú Epicu, a to podľa rovnomenného albumu skupiny Kamelot.

Epica za pomoci zostaveného zboru a orchestra napokon nahrala debutový album nazvaný *The Phantom Agony* (ktorého producentom bol Sascha Paeth známy pre spoluprácu s kapelami ako Kamelot alebo Rhapsody of Fire). Album bol vydaný koncom roka 2003.

Nasledoval *Consign to Oblivion*, druhý album vydaný v apríli 2005, ktorý bol inšpirovaný kultúrou starých Mayov. V tomto období taktiež Epica sprevádzala Kamelot na ich turné k albumu The Black Halo. Spevák Kamelotu, Roy Khan, naopak prispel svojimi vokálmi k piesni *„Trois Vierges"*, ktorá je taktiež súčasťou *Consign to Oblivion*.

*The Score – An Epic Journey* je považovaný za tretí album skupiny. Toto stanovisko je ale diskutabilné, keďže bol vydaný v prvom rade ako soundtrack k holandskému filmu „Joyride". Podľa Marka Jansena, gitaristu, je ale The Score „typickou Epicou, len bez spevu, bez gitár, bez basov a bicích".

Epica absolvovala svoje prvé severoamerické turné v rokoch 2005 a 2006, opäť s Kamelotom. Po skončení koncertov bubeník Jeroen Simons oznámil svoj odchod zo skupiny a Epica bola nútená hľadať náhradu. Tá prišla v podobe Ariëna van Weesenbeeka, bubeníka, ktorý bol hosťujúcim hudobníkom na ich pripravovanom albume *The Divine Conspiracy*. Pri nahrávaní tohto albumu sa však ešte nepredpokladalo, že sa stane Weesenbeek plnohodnotným členom skupiny, čo skupina oznámila v decembri 2007.
Štvrtý album *The Divine Conspiracy*. Bol vydaný 7. septembra 2007 známym vydavateľstvom metalovej hudby, Nuclear Blast Records.

Album "Design Your Universe" bol vydaný 16.10.2009 a ide o najprepracovanejší album skupiny. V rámci európskeho turné vystupovali 2-krát v Česku v Plzni a Prahe 23. a 24. októbra 2009. Pre podporu albumu skupina odštartovala celosvetové turné, hrali na mnohých letných koncertoch v r. 2010, USA, Kanade. Mnohé predstavenia, hlavne v Európe a Holandksu boli vypredané. Skupina koncertovala tiež v Južnej Amerike - v Brazílii, Argentine, Čile, Peru, Bolivii a v Uruguai. Zúčastnili sa dôležitých metalových festivalov v Európe, napr. Wacken Open Air, Pinkpop and Masters of Rock a pod.

Zostava
-------

* Simone Simons - spev
* Mark Jansen - gitara, spev
* Isaac Delahaye - gitara
* Rob van der Loo - basová gitara
* Coen Janssen - syntetizátor
* Ariën van Weesenbeek - bicie

### Bývalí členovia

* Jeroen Simons - bicie
* Dennis Leeflang - bicie
* Ad Sluijter - gitara
* Yves Huts – basova gitara

Diskografia
-----------

### Albumy

* *The Phantom Agony* (2003)
* *Consign to Oblivion* (2005)
* *The Score - An Epic Journey* (2005)
* *The Divine Conspiracy* (2007)
* *Desing your Universe*  (2009)
* *Requiem for indifferent* (2011)
* *Requiem for the Indifferent* (2012)
* *The Quantum Enigma* (2014)
* *The Holographic Principle* (2016)

  

### Single

* „The Phantom Agony" (2003)
* „Feint" (2004)
* „Cry for the Moon" (2004)
* „Solitary Ground" (2005)
* „Quietus (Silent Reverie)" (2005)
* „Never Enough" (2007)
* „Chasing the Dragon" (2008)
* „Unleashed" (2009)
* „Martyr of the Free Word" (2009)
* „This Is the Time" (2010)
* „Storm the Sorrow" (2012)
* „Forevermore" (2012)
* „The Essence of Silence" (2014)
* „Unchain Utopia" (2014)

### DVD

* *We Will Take You With Us* (2004)
* "Solitary Ground" (2005)
* "Quietus" (2005)
* "Never Enough" (2007)
* "Unleashed" (2009)
* "This Is the Time" (2010)
* "Storm the Sorrow" (2012)
* "Forevermore" (2012)

### Demá a iné

* *Cry for the Moon* (demo, 2003)
* *The Road to Paradiso* (foto-audio kniha, 2006)
* *The Classical Conspiracy* (koncertný album, 2009)

Iné projekty
------------

Commons
* Spolupracuj na Commons Commons ponúka multimediálne súbory na tému **Epica**

Externé odkazy
--------------

* Oficiálna stránka skupiny
* Oficiálny fanklub Archivované 2018-08-26 na Wayback Machine

Referencie
----------

1. ↑  Epica Announces North American Tour with Scar Symmetry, Mutiny Within and Blackguard metalunderground.com. 2010-05-09. Retrieved on 2010-05-15.
2. ↑   *Epica Online* [online]. Epica.nl, 2006-01-21, [cit. 2012-02-13]. Dostupné online.